St Boniface e shi enditha nawa natango - Education - Namibian SunWednesday, April 25th, 2018 03:33:03St Boniface e shi enditha nawa natango12 January 2018 | EducationE NA OMUKUMO: Morion Mupiri.EPENDA: Muupa Kabajani. OMATHANO: JANA-MARI SMITHA NYANYUKWA: Paulus Iyambo.Omunaskola dhingi mekonaakono lyoNSSC ordinary level, Muupa Kabajani, okwa pandula eyambidhidho lyofamili ye oshowoo aalongiskola ye poskoa yawo yoSt Boniface College, oshowo eutelemo lye miilonga ye yoskola.“Ngame onda valwa ependa. Oto vulu okudhengandje sigo tandi gwile pevi ihe aluhe ohandi itoola po,” Kabajani a lombwele oshifokundaneki shoNamibian Sun, pethimbo kwa tseyithwa iizemo yekonaakono lyondondo onti 12, yoNamibia Senior Secondary Certificate (NSSC) ordinary leve. Kabajani okwa taalele omashongo ga yooloka monkalamwenyo mwa kwatelwa ekanitho lyahe nokukala a tala yina nkene ta kondj, mokukala teya sile oshipwiyu, oye awike konima ye so lya he.“Onga omuvali gumwe meme okwa mono iihuna, ompumbwe yiiyemo, ita kotha uusiku,ihe otwe shi pondola.”KuKabajani, oopresenda 87.6 ndhoka a mono kadhi shi owala elikolo lye lyopaumwene mondjila ye yokuninga omundohotola ihe olupandu woo a gandja kuyina.Yina yomunaskola ngoka, okwa popi kutya okwa gandja ekwatho komona opo a vule okupondola ngaaka, nekwatho ndyoka a gandja eihumbato lyonawa.“Oku na omikalo. Aluhe oha kala megumbo, iha kala ethimbo kehe ta talaoTV ihe lundji okuli pomambo ge ta lesha, na oku na owala ookuume aashona.”“Ondi uvite etumba nena. Iizemo ye otayi ulike kutya okwa simaneka ndje na okwa kutha ko omapukululo gandje na oha pulakene koohapu dhandje. Kashi shi oshipu okutekula okanona ongoye awike.”Ondjodhi yaKabajani okwa hala okwiilongela oncologist.“Ngaaka okwiilongela epango lyokankera, omukithi ngoka gwa kutha po tate. Shoka oshinima shi li komutima gwandje. Okuza mpaka okuya koshiputudhilo shuunamiti shaUnam, nokonima yoomvula ntano otamu ka mona ndje ishewe onga Dr Kabajani.”Elongo oshowo omambo oyimwe yomiinima mbyoka e hole.Oskola yaBoniface College ndjoka tayi adhika moRundu, natango oyeshi pondola okukutha po epapa lyoskola dhingi mekonaakono lyondondo onti 12, sho aanaskola dhingi ayehe omulongo mekonaakono ndyoka ya za owala moskola ndjoka.Omunaskola omutiyali dhingi mekonaakono ndyoka, oPaulus Iyambo, ngoka a piti noopresenda 86.9.Iyambo ota pangele okwiilongela uuindjinia moshiputudhilo shaUnam.
